Грудзі беспазваночных

Грудзі ці то́ракс () — назва аддзела, які вылучаецца ў целе шматлікіх сегментаваных беспазваночных.

 Членістаногія 

Сярод членістаногіх грудны аддзел вылучаюць у ракападобных, насякомых і трылабітаў.Рупперт Э. Э., Фокс Р. С., Барнс Р. Д., Зоология беспозвоночных: функциональные и эволюционные аспекты. Т. 3: Членистоногие. — М.: Издательский центр «Академия», 2008. — 496 с. У розных групах у склад гэтага аддзела цела ў палаваспелых стадый уваходзіць розная колькасць сегментаў. У шматлікіх ракападобных з непрамым развіццём колькасць грудных сегментаў павялічваецца падчас лічынкавага развіцця. Як відаць, падобныя антагенетычныя змены характарызавалі і шматлікіх трылабітаў. Звычайна ўсе сегменты грудзей нясуць канечнасці. Выключэнні складаюць толькі паразітычныя формы і некаторыя кароткажывучыя крылатыя стадыі насякомых.

 Насякомыя 

Грудзі насякомых размяшчаецца паміж галавой і брушкам. У яе склад уваходзяць тры сегменты, званыя адпаведна пярэднягрудзьмі (), сярэднягрудзьмі () і заднегрудзьмі (). Сярэднягрудзі і заднягрудзі ў крылатых стадый нясуць крылы — вырасты іх тэргітаў (спінных сценак);Большой энциклопедический словарь «Биология». — под ред. Гилярова М. С., М.: Большая российская энциклопедия, 1998. ISBN 5-85270-252-8 гэтыя два сегменты аб'ядноўваюць пад назвай pterothorax (ад  — крыло).

У перапончатакрылых насякомых з падатрада сцеблабрухіх, да якіх адносяцца мурашкі і восы, з груднымі сегментамі зліваецца першы сегмент брушка (прападэўм).Глава «Тэрміналогія»  з: Snelling R. R., George C. D., Snelling G. C. (2003). The taxonomy, distribution and ecology of California desert ants (Hymenoptera: Formicidae). . Аддзел цела, які ў выніку ўтвараецца, не гамалагічны грудзі іншых насякомых, у сувязі з чым для яго абазначэння выкарыстоўваюць іншыя тэрміны: мезасома () і alitrunk. Апошняя назва выкарыстоўваецца, галоўным чынам, для мурашак.

 Кольчатыя чэрві 
У многашчацінкавых чарвей з гетэраномнай сегментацыяй тораксам завуць пярэдні аддзел цела.Glossary of Polychaeta terminology 

 Гл. таксама 
 Тагма
 Брушка
 Мезасома, марфалогія

Катэгорыя:Анатомія членістаногіх